**Papa Stronsay** (norrønt: *Papey Minni*; skotsk: *Papa Stronsee*) er en liten øy i den skotske øygruppen Orknøyene, og ligger nordøst for Stronsay. Den har et areal på 74 hektar, og er kun 13 meter over havet på dets høyeste punkt. Etter at øya ble stort sett forlatt på 1970-tallet ble den kjøpt av tradisjonalistiske katolske munker fra Forsamlingen av sønner av den aller helligste frelser (*Congregation Sons of the Most Holy Redeemer*) som ble opprettet i 1988. De har opprettet klosteret Golgata og en gård på øya i 1999. Det skal nå bo rundt 11 innbyggere på øya.

Det er rester på øya etter et kapell fra 1000-tallet. Under disse ruinene antar man at det ligger rester etter et piktisk kloster. I henhold til gammelt folkeminne var en del av de opprinnelige øyboerne som nedstammet fra en kvinnelig selkie, fabelvesner, i lokale myter på Orknøyene. Dette var fordi de hadde hornpreget hud på føttene og hendene, og luktet jevnlig av fisk (!).

Historie
--------

Papa Stronsay fra lufta. Klosteret kan bli sett øverst til høyre og Point of the Graand nede til høyre
Øya har rester av to kapeller. Ett stammer fra 1000-tallet, og det er mulig at et piktisk kloster fra 700-tallet ligger under det. Det har blitt beskrevet som det nordligste tidlige kristne klosteret som noen gang er funnet. Andre levninger inkluderer steinrøyser (*cairn*) og en brent haug (et arkeologisk trekk som består av en haug med knuste steiner og trekull), en rekke forlatte gårdsbruk.

Øya er en av «Papeys» eller «øyene med *papar*». Papar (fra latin *papa*, via gammelirsk, i betydning «fader» eller «pave») var, i henhold til islandske sagaer, irske munker som oppholdt seg som eremitter i utilgjengelige steder nord for Skottland før nordboere fra Norge kom, noe som dokumentert fra både sagaene og arkeologiske funn.

Joseph Anderson bemerket at: «De to Papeyene, den store og den lille (fordums Papey Meiri og Papey Minni), [er] nå Papa Westray og Papa Stronsay ... Fordun har i sin oppregning av øyene en 'Papeay tertia' [tredje Papey], som er ikke kjent nå. Det er tre øyer på Shetland som heter Papey, og både på Orknøyene og på Shetland er det flere distrikter som heter Paplay eller Papplay, utvilsomt det samme som Papyli på Island.

Ragnvald jarl fra Kirkjuvág (Kirkwall) skal ha kommet hit litt før jul for å hente malt til julebrygginga. Han ble drept i 1046 i en av kirkene på øya.

Øya er frodig og ble et senter for konservering av sild på 1700-talet. På 1970-tallet ble øya helt forlatt.

Dagens øy
---------

En liten øy i sundet Papa Sound er knyttet til Papa Stronsay ved lavvann. Deler av Golgota-klosteret til høyre i bakgrunnen.
I 1999 ble øya kjøpt fra bonden Charles Ronald Smith av klostersamfunnet Sønner av den aller helligste frelser, en tradisjonalistisk katolsk religiøs menighet som tidligere var tilknyttet St. Pius X-broderskapet. I 2008 ble kongregasjonen sammen med med de fleste av medlemmene, ble mottatt i full fellesskap med Den hellige stol. Munkene ved Golgata-klosteret, som har en fungerende gård, kommer fra så langt unna som Australia, Samoa, Sør-Afrika og Polen. De gamle klosterruinene som dateres tilbake til 700- og 800-tallet markerer Papa Stronsay som en hellig øy, og hensikten er å gjenoppbygge dem

I 2001 hadde øya en registrert befolkning på 10 innbyggere, selv om det i 2011 ikke bodde noen «vanlige innbyggere» der som var registrert av folketellingen. Fra mars 2020 bor et dusin munker der.

Referanser
----------

1. ↑  Redemptorists, Transalpine (20. juli 2008): «Transalpine Redemptorists at home: No more servants, but sons. (Gal. IV:7)», *Transalpine Redemptorists at home*.
2. 1 2 3  Williams, Huw (9. mars 2020): «The monks who bought their own Scottish island», *BBC*
3. ↑  Haswell-Smith, Hamish (2004): *The Scottish Islands*, Edinburgh: Canongate. ISBN 978-1-84195-454-7.
4. ↑  Keys, David (27. august 2000): «Early Christian outpost found in remote Orkneys», *Independent on Sunday*. London. Arkivert fra originalen den 8. november 2012.
5. ↑  «Burnt mounds» Arkivert 31. oktober 2022 hos Wayback Machine. *Assynt Fire and Water*
6. ↑  «RAE 2008 : Submissions : RA1, RA2 and RA5c» Arkivert 25. juni 2018 hos Wayback Machine. *Rae.ac.uk*
7. ↑   «A New View on the Origin of First Settlers in Iceland», *Iceland Review*.
8. 1 2  Anderson, Joseph, red. (1893): *Orkneyinga Saga*. Overs. Jón A. Hjaltalin & Gilbert Goudie. Edinburgh. James Thin and Mercat Press (1990 pootrykk). ISBN 0-901824-25-9
9. ↑  General Register Office for Scotland (28. november 2003): *Scotland's Census 2001 – Occasional Paper No 10: Statistics for Inhabited Islands* Arkivert 7. februar 2012 hos Wayback Machine..
10. ↑  National Records of Scotland (15. august 2013): «Appendix 2: Population and households on Scotland's Inhabited Islands» (PDF). Statistical Bulletin: 2011 Census: First Results on Population and Household Estimates for Scotland Release 1C (Part Two) Arkivert 23. februar 2014 hos Wayback Machine. (PDF) (Report). SG/2013/126.

Eksterne lenker
---------------

(en) Papa Stronsay – kategori av bilder, video eller lyd på Commons


* Golgotha kloster (engelsk)
* Youtube documentary on Golgotha monastery.
* Northern Lighthouse Board
* Death of Rognvald

|  |  |
| --- | --- |
| Oppslagsverk/autoritetsdata | GeoNames
 |